OpenLLM-France/wikimedia huggingface dataset:
# Desirée Ndjambo

Desirée Ndjambo León (Madril, 1976ko urriaren 17a) madrildar kazetaria eta aurkezlea da.

## Biografia

Jatorri ginearra duen Desirée Ndjambo Kazetaritzan lizentziaduna da (Madrilgo Karlos III.a Unibertsitatea) eta Gizarte Lanean diplomaduna (Madrilgo Complutense Unibertsitatea).

## Kazetari ibilbidea

Manuel Campo Vidalek sortutako Vivir Viver gaikako kanalean hasi zuen bere ibilbide profesionala. Kanal hori kable eta satelite bidez emititzen zen Espainian eta Portugalen, Canal Satelite Digitalen bidez haun zuzen ere. 1999an, TVEn hasi zen Canal 24 horas kateko El tiempo saioaren aurkezle, eta, gero, albistegien aurkezle. Madrileko Lurralde Albistegiaren bigarren edizioaren (La 2) koeditore eta aurkezle ere izan zen 2004 eta 2006 artean, eta 2006 eta 2007 artean Pepa Buenorekin Los desayunos de TVE saioko erredaktore izan zen.
2007 eta 2010 bitartean, Ndjambo kazetari-motozalea Motoziklismoko Munduko Txapelketako erreportaria izan zen, eta gero, Goizeko Albistegian kirol-blokearen aurkezlea izan zen 2010eko irailetik 2012ko abuztura. 2012ko irailetik 2013ko uztailera, Telediario 2 saioko kirolak aurkeztu zituen. 2012ko maiatzean, Eurovisión Abesti Lehiaketaren aurreko eta ondorengo saioa aurkeztu zuen, Destino Eurovisión izenekoa. Urte bereko abenduan Gala Inocente, Inocente aurkeztu zuen deien gunetik.
2013ko ekainean Fernando Romayrekin batera Madrid en concierto. Por un sueño aurkeztu zuen, TVEk emana Madril 2020 hautagaitza olinpikoari laguntzeko. Las Ventas-en egin zen musika-ekitaldi horretan, besteak beste, Melendi, La Oreja de Van Gogh eta Nena Devento abeslariek hartu zuten parte.
2013ko irailetik 2020ko martxora, La 2 noticias saioko erredaktorea eta aurkezlea izan zen. 2020ko martxotik, 24 orduko kanaleko erredaktore izan zen eta La tarde en 24 horas aurkeztu zuen 2021eko irailetik aurrera.Bere kazetari-lan profesionala RTVEko Institutuko irakasletzarekin uztartzen du, lokuzio-eskolak eta albistegien aurkezpena eta jendaurrean hitz egiteko modua emanez. Gainera, galak edo ekitaldiak aurkezten ditu, hala nola Afrikako Koparen Zozketa, Emakumeak Afrikatik Fundazioa, Arnold Classic (munduko kulturista profesional onenen lehiaketa, Arnold Schwarzenegger-ekin batera) eta Miss Guinea, Isaac Vidjrakou Míster Españarekin batera, .

## Erreferentziak

* 1 2 3 4 (Gaztelaniaz) elEconomista.es. (2021-02-06). «Desiree Ndjambo León - biografia - Ecoteuve.es» ecoteuve.eleconomista.es (Noiz kontsultatua: 2023-05-18).
* 1 2 (Gaztelaniaz) FormulaTV. «Desirée Ndjambo» FormulaTV (Noiz kontsultatua: 2023-05-18).
* 1 2 3 (Gaztelaniaz) https://www.facebook.com/lavozdegalicia. (2011-09-19). «Desirée Ndjambo: La exótica del deporte televisivo» La Voz de Galicia (Noiz kontsultatua: 2023-05-18).
* ↑ AS, Diario. (2012-09-17). «"De niña siempre soñaba con presentar el Telediario"» AS.com.
* ↑ «Desirée Ndjambo: La exótica del deporte televisivo» La Voz de Galicia 2011-09-19.
* ↑ RTVE, PRENSA. (2013-06-27). «TVE emite 'Madrid en concierto' en apoyo a la candidatura olímpica Madrid 2020» RTVE.es.

## Kanpo estekak

* Datuak: Q3327948
* Multimedia: Desirée Ndjambo / Q3327948
# Desislava Radeva

Desislava Kirilova Radeva (bulgarieraz: Десислава Кирилова Радева), jaiotzez Desislava Kirilova Gentxeva (bulgarieraz: Десислава Кирилова Генчева), (Burgas, 1969ko uztailaren 9a) Bulgariako lehen dama da, Rumen Radev presidentearen emaztea.

## Bizitza

Burgasen jaio zen 1969ko uztailaren 9an. Geo Milev eskolan ikasi zuen, baina kanporatu zuten irakasle batekin gatazkaren ondorioz, eta Kameno hiriko eskolara joan zen. Nazionaleko eta Munduko Ekonomia Unibertsitatean Finantza eta Kreditu ikasketak egin zituen. Sofiako Basogintza Unibertsitatean ere ikasi zuen, baina ez zituen ikasketak amaitu.
Ikasle urteetan, Rumen Hristov Nekazaritza Ministroaren laguntzaile gisa lan egin zuen. Telebistako bulegoko zuzendari gisa jarraitu zuen ibilbidea. Bulgariako Musika Konpainiako harreman publikoen arduraduna izan zen. Geroago, Heineken enpresako Bulgariako zuzendari nagusiaren laguntzaile izan zen.
Bere lehen senarra Georgi Svilenski parlamentaria da, eta seme bat daukate.
2016an, aktiboki parte hartu zuen Bulgariako presidentetzarako hauteskundeetan, orduan haren bikotekide Rumen Radeven aldeko kanpainan. Urte berean ezkondu ziren.
2017an Bulgariako Ur Bizia irabazteko asmorik gabeko erakundea sortu zuen.
Bulgarieraz gain, ingelesa eta errusiera ere menderatzen ditu eta greziera ikasten du. Kristau ortodoxoa da.

## Erreferentziak

* ↑ Alfabeto zirilikoz idatzitako izenak euskarara aldatzeko transkripzio-sistema, Euskaltzaindiaren 156. araua.
* 1 2 (Bulgarieraz) Николова, Яна. «Новата първа дама: Коя е жената до Румен Радев?» Nova 2016-11-14 (Noiz kontsultatua: 2023-08-18).
* ↑ (Bulgarieraz) «Десислава Радева празнува юбилей» Gramofona 2019-07-09 (Noiz kontsultatua: 2023-08-18).
* 1 2 3 (Bulgarieraz) «Първата дама тръгна на уроци по...» Флагман 2023-07-11 (Noiz kontsultatua: 2023-08-18).
* ↑ (Bulgarieraz) «Татяна Кристи: Деси Радева да си покаже дипломите» Nova 2018-12-17 (Noiz kontsultatua: 2023-08-18).
* ↑ (Ingelesez) «Desi Radeva with 50! Moments in which we all talk about it» Vesti.bg 2019-07-09 (Noiz kontsultatua: 2023-08-18).
* ↑ (Bulgarieraz) «Как се промени стилът на първата дама Десислава Радева за две години (снимки)» Darik 2019-01-28 (Noiz kontsultatua: 2023-08-18).
* ↑ (Bulgarieraz) «Игла и конец: Модният стил на Десислава Радева и как се промени?» Dnes.bg 2020-09-07 (Noiz kontsultatua: 2023-08-18).
* ↑ (Bulgarieraz) «Президентско и безотчетно: Сдружение на Десислава Радева работи на тъмно» Bird 2022-11-03 (Noiz kontsultatua: 2023-08-18).
* ↑ (Bulgarieraz) «Президентът на Република България посети Рилския манастир» Рильская святая обитель (Noiz kontsultatua: 2023-08-18).

## Kanpo estekak

* Datuak: Q38222457
* Multimedia: Desislava Radeva / Q38222457
# Deskarga-lanpara

Deskarga-lanparak gas baten bidez korronte elektrikoa erabiltzen duten argi-elementu gisa erabiltzen duten lanpara elektrikoak dira, solido batean korronte elektrikoaren zirkulazioa erabiltzen duten harizpi-lanparak ez bezala. Deskarga terminoa korronte elektrikoa gasaren bidez deskargatzen denetik dator, jatorriz bere funtzionamendurako beharrezkoak diren tentsio altuak kondentsadore baten deskargatik zetozen. Edozein gas egokia da deskarga elektrikorako, airean zehar korrontea eta hodeian ur-lurruna zirkulatzean argi-kantitate handia (tximistargia) sortzen duten tximistek frogatzen duten bezala.

## Kanpo estekak

* Datuak: Q922672
* Multimedia: Gas discharge lamps / Q922672
# Deskarga (informatika)

Informatika sareetan, deskarga —behera kargatzea edo behera kargaketa izenez ere ezaguna— urruneko sistema informatiko batetik sistema informatiko lokal batera datuak jasotzea da, gehienetan fitxategi gisa.

## Ikus, gainera

* Kargatze (informatika)

## Kanpo estekak

* Datuak: Q7126717
* Multimedia: Download icons / Q7126717
# Desjabetzapen

Desjabetzapena estatuak ondasun baten jabetza bere jabeari kentzen dionean gertatzen da, jabearen borondatea kontuan hartu gabe baina legeak ezartzen dituen prozedurak erabiliz eta jabeari kalte-ordaina emanez. Sarritan desjabetzeek azpiegitura publikoak eraikitzeko lurrak eta eraikinak hartzen dituzte, baina enpresa pribatuak ere desjabetu daitezke, sektore ekonomiko bat estatuaren esku geratzea bilatzen duen nazionalizazio izeneko prozesuaren baitan.

## Kanpo estekak

* Datuak: Q166332
* Multimedia: Eminent domains / Q166332
# Deskarga (argipena)

Deskarga izenak hainbat adiera ditu:
* deskarga: urruneko sistema informatiko batetik sistema informatiko lokal batera datuak jasotzea.
* deskarga elektroestatikoa.
* Deskarga mendatea: Antzuola eta Zumarraga artean dagoen mendatea (492 m).
* Deskarga ibaia (Urola): Urola ibaiaren eskuinaldeko adarra, Urretxutik igarotzen da.
* Deskarga ibaia (Deba): Antzuolatik igarotzen den Deba ibaiaren ezkerraldeko adarra.
* Deskargako gudua
# Deskarboxilazio

Kimika organikoan deskarboxilazio esaten zaio karboxilo talde bat duen konposatu organiko bat karbono(IV) oxido molekula bat askatuz transformatzearen erreakzioari. Biokimikan oso garrantzitsua da.

## Biokimikan

Molekula organikoen oxidazioan deskarboxilazioa funtsezko erreakzio metabolikoa da. Deskarboxilasa klaseko entzimek katalizatzen dute. Adibidez pirubatoaren deskarboxilazioa erreakzio giltzarrian da arnasketa aerobikoan non pirubato molekula batek karboxilo taldea galtzen duen karbono(IV) oxido gisa, azetil-CoA emanez, Azken hau Krebsen zikloan sartzen da; zikloan deskarboxilazio gehiago pasatzen dira.
Aminoazidoek ere deskarboxilazioa pairatzen dute amina bihurtuz, adibidez histidina histamina bihurtzen da.
${\ce {R-CH(NH2)COOH -> R-CH2-NH2 + CO2}}$

## Erreferentziak

* ↑ Deskarboxilazio. https://zthiztegia.elhuyar.eus/terminoa/eu/deskarboxilazio.

## Kanpo estekak

* Datuak: Q898436
* Multimedia: Decarboxylation / Q898436
# Deskarga-kudeatzaile

Deskarga kudeatzailea (ingelesez: download manager) sarearen bidez, zerbitzaritik edo beste ordenagailu batetik fitxategiak ordenagailu pertsonalera transferitzeaz arduratzen den aplikazioari deritzo.
P2P aplikazioak (eMule, BitTorrent, Gnutella) eta stream grabatzaileak (StreamBox VCR, adibidez) oso antzekoak dira.

## Kanpo estekak

* Datuak: Q565428
* Multimedia: Download managers / Q565428
# Datu Pertsonalak Babesteko Lege Organikoa

15/1999 Lege Organikoa, abenduaren 13koa, Datu Pertsonalak Babestekoa Espainiako lege organiko bat da, herritarren intimitate-eskubidea babestea helburua duena. Legeak Espainiako 1978ko konstituzioaren 18. artikulua garatzen du. Datuak Babesteko Espainiako Bulegoak legea bete dadila helburua du.

## Erreferentziak

* ↑ Euskalterm: [Bioetika Hiztegia] [2016]

## Kanpo estekak

* Datuak: Q11688993
# Datu (estatistika)

Estatistikan, datua elementu edo banako baten gainean jasotako neurketa edo behaketa bat da, elementuaren ezaugarri bat adierazten duena. Adibidez, haur baten adina 8 urtekoa dela jasotzen denean, 8 balioa datu bat da. Elementu ezberdinen gainean ezaugarri berari buruzko datuak biltzen direnean, aldagai bat sortzen da, kualitatibo edo koantitatiboa.

## Kanpo estekak

* Datuak: Q42848
* Multimedia: Data / Q42848
# Datu biltegi

Informatikaren testuinguruan, datu-biltegi edo datu-gordailu bat (ingelesez data warehouse) eremu jakin batera (enpresa, erakundea, etab.) bideratutako datu-bilduma bat da, integratua, denboran zehar aldakorra eta erakundeen erabakiak hartzeari begira eraikia. Txostenak eta datu-analisiak egiteko erabiltzen da, eta enpresa-adimenaren funtsezko osagaitzat hartzen da. Operazio-informaziotik haratago doa, eta datu-base batean gorde ohi da. Informazio kopuru handiak izaten dituztenez askotan unitate logiko txikiagoetan banatzen da.

## Osagaiak
### Metadatuak

Metadatuak datuak (edukia) inguruko datuak edo informazioak dira: datak, baimenak, sailkapena...
Datu-biltegietan are funtzio garrantzitsuago dute metadatuek, erakundearen antolaketa eta datuen izaera adierazteko erabiltzen baitira.

## Erreferentziak

* ↑ Exploring Data Warehouses and Data Quality spotlessdata.com
* ↑ Dedić, N. and Stanier C., 2016., "An Evaluation of the Challenges of Multilingualism in Data Warehouse Development" in 18th International Conference on Enterprise Information Systems - ICEIS 2016, p. 196.

## Kanpo estekak

* Datuak: Q193351
# Datu hondar

Datu hondarrak datu informatikoak ezabatu ondoren, gailuan horien hondarrak gelditzeko segurtasun-arazoari dagokio. Hainbat gailuk (disko gogorrak, usb memoriak, flash txartelak,..) memorian gordetako datuen ezabaketa modo seguruan egiteko algoritmoa dute. Honek zorizko hainbat berridazketa egiten ditu ezabatu nahi diren datuen gainean. Gailu desberdinekin erabil daiteke eta berridazketa kopuruaren araberako segurtasun maila lortzen da. Bertsio ezberdinak daude, komertzial nahiz dohanekoak, nahiz eta guztia partizio taulan, abiaratze sektorea eta diskaren sektore guztietan idazten duten.
Estatu batuetako segurtasun agentziak (NSA) gutxienez 3 iterazio eskatzen ditu maila ertaineko segurtasun estandarra lortzeko (DoD 5220.22-M ). Lehenengoan batekoak (1) idazten dira, hurrengoan zerokoak (0) eta azkenekoan gobernuak esandako 246 koa. Ala eta guztiz era, hainbat iturburuk 3 iterazio gutxiegian direla diote.
Aipatzekoa da Linux sistema eragileak komando berezi bat duela fitxategien ezabaketa seguruentzako. "Chattr +s <fitxategia>" idatziz fitxategia zegoen tokiaren gainean 20 aldiz berridatziko da.

## Ikus, gainera

* Datuen ezabaketa

## Kanpo estekak

* Datuak: Q651324
# Datu estekatuak

Datu Estekatuak (ingelesez: linked data) edo estekatutako datuak datuak interneten argitaratzeko metodoa da, Web semantikoaren parte dena. Argitaratutako datuak Datu Estekatutzat har daitezen, Tim Berners-Leek aipatutako printzipioei jarraituz argitaratu behar dira, hau da:
   * URIak erabili gauzak identifikatzeko.
   * HTTP URIak erabili, giza erabiltzaileak eta agenteak identifikaturiko gauzengana jotzeko gai izan daitezen ("URI Dereferentziagarriak").
   * URIa derefentziatua denean, informazio erabilgarria eman identifikaturiko gauzaren gainean, RDF/XML bezalako formato estandarrak erabiliz.
   * Erlazionaturiko beste URItara jotzen duten estekak eman argitaraturiko datuetan, web amaraunean erlazionaturiko informazio gehiago aurkitzeko ahalmena handituz.

## Estekatutako datu irekiak

Estekatutako datu irekiak (ingelesez, Linked Open Data) libre diren eta estekatuta dauden datuak dira, alegia lizentzia irekia dutenak. Wikidata eta DBpedia dira estekatutako datuen adibide. The Linked Open Data Cloud web orrian egun estekatuta dauden datu-multzo guztiak ikus daitezke.

## Erreferentziak

* ↑ (Ingelesez) Linked Data printzipioak. Tim Berners-Lee (Noiz kontsultatua: 2010-10-10).
* ↑ «The Linked Open Data Cloud» lod-cloud.net (Noiz kontsultatua: 2018-12-11).

## Kanpo estekak

* Datuak: Q515701
* Multimedia: LinkedData / Q515701
# Datu kazetaritza

Datu kazetaritza datu sorta handiak batu eta software espezializatua erabiliz informazio esanguratsua irakurleei modu errazean aurkeztea helburu duen kazetaritzaren arloa da. Datu-baseetatik eta beste informazio iturri batzuetatik batzen den datu sorta hori infografia modukoetan, zein tresna interaktiboen bitartez bistaratu ohi dira, aurkezten den informazioa erakargarriago egiteko. Datu kazetaritzak kazetariek edukiak sortzeko eta komunikatzeko duten gaitasuna diseinua, informatika eta estatistika bezalako beste arlo batzuekin bateratzen ditu.

## Kanpo estekak

* Datuak: Q5227309
* Multimedia: Data journalism / Q5227309
# El Carmen (La Unión)

El Carmen El Salvadorko La Unión departamenduko udalerri bat da. 2007ko erroldaren arabera 12324 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3720872
# El Carmen (udalerria)

    Artikulu hau Nuevo Leóngo udalerriari buruzkoa da; beste esanahietarako, ikus «Carmen».
El Carmen Mexikoko udalerri bat da. Nuevo León estatuan kokatua dago. 2010ean 16.092 biztanle zituen km²ko azaleran. Herriburua [[Carmen (El Carmen)|Carmen]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3846844
# El Cardoso de la Sierra

El Cardoso de la Sierra Guadalajarako udalerria da, Sierra norte eskualdean dagoena.
2009ko urtarrilaren 1eko erroldaren arabera 71 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1654705
* Multimedia: El Cardoso de la Sierra / Q1654705
# El Carmelgo geltokia

El Carmel Bartzelonako metroaren geltoki bat da, Bartzelona udalerriko Horta-Guinardó barrutian dago.
Geltokia 2010n inauguratu zen.
* Datuak: Q1936465
* Multimedia: El Carmel / Q1936465
# El Carmen Tequexquitla (udalerria)

El Carmen Tequexquitla Mexikoko udalerri bat da. Tlaxcala estatuan kokatua dago. 2010ean 15.368 biztanle zituen 58,52 km²ko azaleran. Herriburua [[Villa de El Carmen Tequexquitla (El Carmen Tequexquitla)|Villa de El Carmen Tequexquitla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3845589
* Multimedia: El Carmen Tequexquitla Municipality / Q3845589
# El Carmen ibaia

El Carmen ibaia Atacama eta Coquimbo (Txile) eskualdeen arteko ur-ibilgu bat da, Juntas del Medio herrian El Medio eta Primero ibaiak elkartzen direnean sortzen dena. Lehen "Españoles ibaia" deitzen zitzaion eta Hans Niemeyerrek Matancilla ibaia ere izendatu zuen. El Tránsito ibaiarekin bat egiten duenean, Huasco ibaia jaiotzen da.

## Kanpo estekak

* Datuak: Q58804173
* Multimedia: El Carmen River / Q58804173
# El Carmen (Cuscatlán)

El Carmen El Salvadorko Cuscatlán departamenduko udalerri bat da. 2007ko erroldaren arabera 13345 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3720870
# El Carmen (Txile)

El Carmen Txileko erdialdeko komuna bat da. Biobío eskualdeko Ñuble probintzian kokatuta dago. 2002ko erroldan, 12.845 biztanle zituen.

## Kanpo estekak

* (Gaztelaniaz) El Carmeneko udalaren webgunea.
* Datuak: Q13037
* Multimedia: El Carmen (Chile) / Q13037
# El Carpio

El Carpio Kordobako probintziako udalerria da Guadalquivir garaia eskualdean dagoena. 2009ko urtarrilaren 1eko erroldaren arabera herriak 4.605 biztanle zituen.

## Ikus, gainera

* Kordobako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1448408
* Multimedia: El Carpio / Q1448408
# El Carmel

El Carmel, Kataluniako Bartzelona hiriko Horta-Guinardó barrutian dagoen auzo bat da, hain zuzen ere hiriaren goialdean kokatua dago, Collserola mendilerroan dagoen izen bereko Turó del Carmel muinoan. Orografia menditsua du, gora-behera handiekin, honek auzoko kale ugari aldapatsuak izatea dakar.
XIX. mendearen amaiera eta XX. mendearen hasieran Bartzelonako burgesiaren bizileku bilakatzen hasi zen, halere 1920ko hamarkada arte baserri giroko auzoa izan zen, baratza eta gune berde ugari zituelarik, hau Espainiako leku ezberdinetatik etorritako inmigrazioaren ondorioz berehala aldatu zen. Familibakarreko etxebizitzaz osatua izatetik auzoa etxolez betetzen hasi zen, aldiz, 1960ko hamarkadatik aurrera eta garaiko eraikuntzaren boomaren ondorioz bertan etxebizitza bloke handiak eraikitzen hasi ziren, egoera berri honek auzoaren izaera erabat aldatu zuen.

## Iruditegia

* Mare de Déu del Mont Carmel santutegia.
* Mont Carmelgo eliza berria, 1988an eraikiza.
* Alguer kaleko igogailu makurtua.
* Carmel auzoa.

## Kanpo estekak

* El Carmel auzoa Bartzelonako udal webgunean (Katalanez) (Gaztelaniaz)
* Datuak: Q3319498
* Multimedia: El Carmel / Q3319498
# Dickens konderria (Texas)

Dickens konderria (ingelesez: Dickens County) Texasko konderri bat da, Ameriketako Estatu Batuetan. Hiriburua Dickens da. 2010eko zentsuaren arabera 2.444 biztanle zituen, Dickens kilometro koadroko azaleran.

## Geografia

Dickens konderriak 2.344,51 kilometro koadro ditu. Horietatik 9,06 ura dira. Beste 2.335,45 lurra dira. Biztanleria dentsitatea 1,04 da.

## Demografia

2010eko zentsoan bizi ziren 2.444 pertsonetatik 2.298 txuriak edo hispanoak dira. Horietatik hispano edo latino kategorian 708 dira. 92 beltzak edo afroamerikarrak. 21 amerikar natiboak ziren eta 0 Hawaii edo Pazifikoko irletako natiboak. 18 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 15 pertsonek kokatzen zuten.

### Biztanleria piramidea
## Kanpo estekak

* Datuak: Q108962
* Multimedia: Dickens County, Texas / Q108962
# Dickenson konderria (Virginia)

Dickenson konderria (ingelesez: Dickenson County) Virginiako konderri bat da, Ameriketako Estatu Batuetan. Hiriburua Clintwood da. 2010eko zentsuaren arabera 15.903 biztanle zituen, Dickenson kilometro koadroko azaleran.

## Geografia

Dickenson konderriak 864,18 kilometro koadro ditu. Horietatik 8,11 ura dira. Beste 856,07 lurra dira. Biztanleria dentsitatea 18,4 da.

## Demografia

2010eko zentsoan bizi ziren 15.903 pertsonetatik 15.736 txuriak edo hispanoak dira. Horietatik hispano edo latino kategorian 86 dira. 51 beltzak edo afroamerikarrak. 23 amerikar natiboak ziren eta 0 Hawaii edo Pazifikoko irletako natiboak. 17 asiarrak ziren. Bestelako arraza bat kategorian 9 biztanle daude. Bukatzeko euren burua arraza bat baino gehiagotan 67 pertsonek kokatzen zuten.

### Biztanleria piramidea
## Kanpo estekak

* Datuak: Q495169
* Multimedia: Dickenson County, Virginia / Q495169
# Dickens (Texas)

Dickens Texasko hiri bat da. Dickens konderrian kokatua dago. 2010ean 286 biztanle zituen, 2,48 kilometro koadrotan banatuta.

## Ikus, gainera

* Dickens konderria

## Kanpo estekak

* Datuak: Q656222
* Multimedia: Dickens, Texas / Q656222
# Dickerson mendia

Dickerson mendia, Antartikako mendi bat da, Alexandra Erreginaren mendikatean eta Ekialdeko Antartika eskualdean. 4.120 metroko garaiera du.
# Dickey (Ipar Dakota)

Dickey Ipar Dakotako hiri bat da. LaMoure konderrian kokatua dago. 2010ean 42 biztanle zituen, 0,57 kilometro koadrotan banatuta.

## Ikus, gainera

* LaMoure konderria

## Kanpo estekak

* Datuak: Q2338349
# Dickens (kraterra)

Dickens Merkurioko krater bat da. 77,31 kilometroko diametroko zabalera du. Bere izena Nazioarteko Astronomia Elkarteak 1976an jarri zion. Charles Dickensen (1812-1870) omenez eman zitzaion.

## Erreferentziak

* ↑ https://planetarynames.wr.usgs.gov/Feature/1527
* Datuak: Q3696615
* Multimedia: Dickens (crater) / Q3696615
# Dickenschied

Dickenschied Alemaniako udalerria da. Renania-Palatinatua estatuan kokatuta dago, [[Rhein-Hunsrück barrutia|Rhein-Hunsrück]] barrutian. 2014an 714 biztanle zituen 5,86 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q629095
* Multimedia: Dickenschied / Q629095
# Dickesbach

Dickesbach Alemaniako udalerria da. Renania-Palatinatua estatuan dago, [[Birkenfeld (barrutia)|Birkenfeld]] barrutian. 2014an 437 biztanle zituen 4,91 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552295
* Multimedia: Dickesbach / Q552295